Jelasin soal 13 Pébruari  dalam bahasa sunda dong

13 Pébruari nyaéta poé ka-44 dina sataun (ka-309 dina taun kabisat) dina kalénder Gregorian, sésana 57 poé.

1462 – Perjangjian Westminster diréngsékeun antara Edward IV ti Inggris jeung John Bangsawan Skotlandia ti Isles, nandakeun talukna Skotlandia ka Inggris.

1542 – Catherine Howard, pamajikan kalima Henry VIII ti Inggris, dihukum mati alatan nyéléwéng.

1692 – Pangbantéan Glencoe: Ampir 80 urang Klan Macdonalds di Glen Coe, Skotlandia diparaéhan dina wanci isuk-isuk alatan teu hideng sumpah satia ka raja anyar, William ti Oranye.

1755 – Perjangjian Giyanti ditaréken ku VOC, Pakubuwono III jeung Pangéran Mangkubumi, di Giyanti, Karanganyar, Jawa Tengah. Perjangjian ieu ngabagi dua karajaan Jawa Mataram kana: Kasunanan Surakarta jeung Kasultanan Yogyakarta.

1861 – Panggabungan Italia: Pangepungan Gaeta réngsé ku sumerahna Karajaan Dua Sisilia.

1880 – Thomas A. Edison manggihan émisi Thermionik.

1913 – Dalai Lama Ka-13 ngaproklamirkeun kamerdékaan Tibét, sabada sapériode dina kungkungan Dinasti Qing Manchuria.

1945 – Perang Dunia II: Pangebom Angkatan Laut Karajaan diiangkeun ka Dresden, Jérman pikeun nyerang kota éta ku pangeboman nu rohaka ti jomantara.

1951 – Perang Koréa: Patempuran Chipyong-ni nu ditandaan ku serangan Cina ka Koréa Kidul, dimimitan.

1955 – Israél meunangkeun opat tina tujuh gulungan naskah Laut Mati.

1960 – Ku hasilna nguji coba nuklir nu katelah ku kode ngaran "Gerboise Bleue", Perancis jadi nagara ka opat nu mibanda pakarang nuklir.

1967 – Panaliti Amérika manggihan Manuskrip Madrid beunang Leonardo da Vinci di Musium Nasional Spanyol.

1979 – Angin tohaga narajang Washington kulon sarta ngarugrugkeun ruas Jambatan Kanal Hood sapanjang 1/2 mil.

1983 – Kahuruan di hiji bioskop di Turin, Italia, genep puluh opat urang palastra.

1991 – Perang Teluk: Dua "bom pinter" nu ditungtun ku laser ngacurkeun bungker Amiriyah di Baghdad. Pasukan Aliansi nyebutkeun yén bungker éta dipaké minangka post komunikasi militer, kanyataanna 400 rakyat sipil Irak katelasan sajeroeunna.

1996 – Perang Sipil di Népal dimimitian di Karajaan Népal ku Partéy Komunis Népal (Maoist-Tengah).

2001 – Lini 7,6 skala Richter narajang Él Salvador, nelasan saheunteuna 944 jalma.

2004 – Puser Astrofisika Harvard–Smithsonian ngabéwarakeun panimuan béntang panggedé-gedéna saalam samesta, béntang kurcaci bodas BPM 37093. Para astronom ngaranan béntang ieu ku "Lucy" nyokot tina lagu The Beatles, "Lucy in the Sky with Diamonds".

2008 – PM Australia Kevin Rudd ngedalkeun hiji tamada basajarah pikeun pangeusi asli Australia jeung Génerasi nu Dipaling.

2010 – Bom ngajelegur di Kota Pune, Maharashtra, India, nelasan 17 jalma sarta nyideraan leuwih ti 60 séjénna.

2017 – Kim Jong Nam, dulurna diktator Koréa Kalér Kim Jong Un, ditelasan di Bandara Internasional Kuala Lumpur.